Stand: C-3046

Firma: BILA A/S

Adresse: Industrivej 18

By: 7900 Nykøbing Mors

Telefon: +45 9669 4808

www: bila.dk

Kontakt: Flemming Bunde

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BILA RoboPower konceptet på VTM 2017 - fleksibel robotcelle til maskinbetjening**

BILAs RoboPower koncept til maskinbetjening har taget markedet med storm. Den simple tilgang til ladning af emner, letheden i at programmere og lave individuelle programmer giver mulighed for at mindre og mindre seriestørrelser flyttes over på robotanlægget.

Muligheden for at flytte robotcellerne gør investeringerne endnu bedre, da det giver mulighed for at bruge robotten der, hvor arbejdet er.

Anvendelsesmulighederne er enorme, og da samme koncept kan bruges på tværs af maskinerne i virksomheden bliver tilbagebetalingen meget attraktiv.

BILA RoboPower-konceptet bygger på standardiserede robotceller til CNC-maskiner inden for metalindustrien. Det er yderst fleksible robotceller, der er lette at programmere også for virksomheder, som køber deres første robot.

* **BILA RoboPower T-800:** En utrolig kompakt celle som kan flyttes imellem flere maskiner. Robotcellen er lagervare og kan installeres og indkøres på få dage. Den er med åben software, så kunden selv kan lave programmer, indkøre nye emner osv.
* **BILA RoboPower T-850:** En meget kompakt celle hvor man har mulighed for at vælge robot, alt efter hvor mange kilo man har behov for at løfte. Robotcellen kan håndtere emner op til 60 kg. Ligeledes kan robotten justeres sidevejs, alt efter hvordan der er plads omkring CNC-maskinen. Softwaren er den samme som i T-800. Modellen leveres fra lager.

Mange underleverandører arbejder i dag med ét skift og kører meget avancerede emner i få styktal. Med BILA RoboPower-konceptet har du mulighed for at køre ekstra timer i døgnet uden at ansætte flere medarbejdere. Du kan sætte BILA RoboPower i gang efter fyraften og næste morgen står emnerne klar.

På messen vil der også være mulighed for at få en snak om den helt nye model BILA RoboPower T-500.

BILA RoboPower T-800 vil stå klar til at skænke en kold fadøl på standen.